Gedig: Oud wordArgieffoto Foto: galleryhip.com Al noem hulle dit geseënde en gesonde afronding van volvoerde strewe jy sal sikkeneurig word en sleurgebonde met yl gebare al hoe dieper gly murmelgeluidjies uit op onervare toetsende voete skuifelend bedees en skigtig om jou rondkyk en as ’t ware jou maagdelike herrese tante wees met onvervalste dwaasheid toegerus tot ingewyde dagdrome in staat wat jy verbloem: hardnekkig ongeblus bring hul beroering troos en doen geen kwaad. Traagheid verleer ŉ skamele houvas. Wees bly dat aangebore onvermoë uiteindelik by jou nuwe status pas. Jou kinders kyk nou toe sonder misnoeë. Die sparteling hoe halfhartig ook bevat genoeg teater om jou te laat lag die oorgeblewe weerstand weg te glad. Wie laaste lag lag roekeloos en sag.